Джани Родари
Загубанчо

Превод от италиански: Валери Петров, 1995

chitanka.info

Горкият Загубанчо

дотолкова загубен е,

че просто губи всичко,

което е за губене!

Загуби апетита си,

а после и пътеката,

когато за лекарство

го пратиха в аптеката,

загуби и гласа си

от песни със китарата,

загуби и реда си

пред касата на гарата,

загуби на Спорт-тото,

загуби на лотария,

загуби бас на мача

Италия-България.

Такъв е — губи всичко

с едничко изключение:

не си загубва само

доброто настроение!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.